Ҡалмантаева Вәкилә Ғатаулла ҡыҙы

Ҡалмантаева Вәкилә Ғатаулла ҡыҙы (7 ноябрь 1948 йыл — 5 февраль 2021 йыл) — театр һәм кино артисы. 2002 йылдан Башҡортостан Республикаһы Мостай Кәрим исемендәге милли йәштәр театры актёры. 1976 йылдан СССР Театр эшмәкәрҙәре союзы ағзаһы. Башҡортостан Республикаһының халыҡ артисы (1993).

 Биографияһы 
Вәкилә Ғатаулла ҡыҙы Ҡалмантаева 1948 йылдың 7 ноябрендә Чкалов, хәҙерге Ырымбур өлкәһе Ҡыҙыл Гвардия районының Плешаново ауыл биләмәһе составына ингән Үрге Ильяс ауылында тыуған.

1970 йылда Өфө сәнғәт училищеһын, 1987 йылда — Башҡорт дәүләт университетын тамамлаған.

1970 йылдан Салауат башҡорт дәүләт драма театрында, 1971—1983 һәм 1985—1992 йылдарҙа, артабан 1994 йылдан Сибай драма театрында (1991 йылдан — Арыҫлан Мөбәрәков исемендәге Сибай башҡорт дәүләт драма театры) эшләй.

2000—2002 йылдарҙа Өфө «Нур» татар дәүләт театры, 1992—1993 йылдарҙа һәм 2002 йылдан башлап — Башҡортостан Республикаһы Мостай Кәрим исемендәге милли йәштәр театры актёры.

Вәкилә Ҡалмантаева 2021 йылдың 5 февралендә Өфө ҡалаһында вафат булдыӨфөлә Башҡортостандың халыҡ артисы Вәкилә Ҡалмантаева арабыҙҙан китте. «Башинформ» мәғлүмәт агентлығы, 5 февраль 2021 йыл

 Ижады 
Төп ролдәре: Ғәлимә (Ғ. Әмири, В. Ғәлимов (Мәжит Ғафуриҙың «Ҡара йөҙҙәр» повесы буйынса), леди Мильфорд (Фридрих Шиллер, «Мәкер һәм мөхәббәт»), Зәлифә («Әсәләр көтәләр улдарын», Әсғәт Мирзаһитов) һәм башҡалар.

2005 йылда «Башҡортостан» киностудияһы төшөргән «Оҙон-оҙаҡ бала саҡ» фильмында Оло әсәй, 2011 йылда «13 раунд» фильмында Өләсәй ролдәрен башҡара.

 Уның тураһында 
 Аҡбулатова Ф. Вәкилә Ҡалмантаеваның ғүмерлек һөнәре. «Сәхнәгә арналған ғүмер» циклынан. «Юлдаш» радиоһы тапшырыуы. 2016, 20 июль«Сәхнәгә арналған ғүмер». Вәкилә Ҡалмантаеваның ғүмерлек һөнәре. 2016, 20 июль.

 Маҡтаулы исемдәре һәм башҡа бүләктәре 
 Башҡортостан Республикаһының халыҡ артисы (1993)
 БАССР-ҙың атҡаҙанған артисы (1989)
 РСФСР Юғары Советының Почет грамотаһы (1982)

 Иҫкәрмәләр 

 Һылтанмалар 

 Сибай: энциклопедия. — Уфа: Башкирская энциклопедия, 2015. — ISBN 978-5-88185-246-7.

Категория:Ҡыҙыл Гвардия районында (Ырымбур өлкәһе) тыуғандар
Категория:Өфө сәнғәт училищеһын тамамлаусылар
Категория:Башҡорт дәүләт университетын тамамлаусылар
Категория:Шәхестәр:Сибай башҡорт дәүләт драма театры
Категория:Башҡорт АССР-ының атҡаҙанған артистары
Категория:1948 йылда тыуғандар
Категория:7 ноябрҙә тыуғандар
Категория:2021 йылда вафат булғандар
Категория:5 февралдә вафат булғандар
Категория:Өфөлә вафат булғандар
Категория:Башҡортостандың халыҡ артистары